ജി സിനിമാസ് ഉദ്ഘാടനം ഇന്ന് ഇരിട്ടി: ഉളിക്കലില് ആധുനിക സൗകര്യങ്ങളോടെ നിര്മിച്ച ജി സിനിമാസ് മള്ട്ടിപ്ലക്സ് തിയേറ്റര് സമുച്ചയത്തിന്റെ ഉദ്ഘാടനം ഇന്ന് നടക്കും. എംഎല്എമാരായ സജീവ് ജോസഫ്, സണ്ണി ജോസഫ് എന്നിവര് സംയുക്തമായി ഉച്ചകഴിഞ്ഞ് രണ്ടിന് ഉദ്ഘാടനം നിര്വഹിക്കുമെന്ന് ഉടമകള് അറിയിച്ചു. കഫറ്റേരിയയുടെ ഉദ്ഘാടനം ജില്ലാ പഞ്ചായത്ത് വൈസ് പ്രസിഡന്റ് ബിനോയ് കുര്യന് നിര്വഹിക്കും. ആധുനിക മികവോടെയും ശബ്ദ സംവിധാനങ്ങളോടെയും നിര്മിച്ച രണ്ട് തിയേറ്ററുകളില് ഒന്നില് 240 പേര്ക്കും ഒന്നില് 150 പേര്ക്കും ഒരേ സമയം സിനിമ കാണാനാകും. ടിക്കറ്റ് ബുക്ക് ചെയ്യുന്നതിനായി ഓണ്ലൈന് സംവിധാനവും ഒരുക്കിയിട്ടുണ്ട്. ദിവസവും മൂന്നു പ്രദര്ശനങ്ങള് ഉണ്ടാകും. ഇന്നത്തെ ആദ്യ പ്രദര്ശനം വൈകുന്നേരം നാലിന് രജനീകാന്തിന്റെ അണ്ണാത്തെയും രണ്ടാമത്തെ തിയേറ്ററില് 4.30 ന് ഇംഗ്ലീഷ് ചിത്രം എന്റേണല്സും ആയിരിക്കുമെന്ന് ഉടമകളായ പത്രസമ്മേളനത്തില് രോഹിത്ത് ജോര്ജ്, ഷിബു ജോര്ജ് എന്നിവര് അറിയിച്ചു.